પર્યટનને પ્રોત્સાહન આપવા માટે પ્રધાનમંત્રી નરેન્દ્ર મોદીના સપનાની ટ્રેન સ્ટીમ એક્સપ્રેસ બનીને તૈયાર થઈ ગઈ છે. તિરંગા રંગમાં રંગાયેલી ટ્રેન દેશભક્તિ સાથે-સાથે પર્યાવરણનો પણ સંદેશ આપશે. આ ટ્રેનને જગાધરી વર્કશોપના 300 કર્મચારીઓએ 16 દિવસમાં તૈયાર કરી છે. સ્ટીમ એન્જિનથી ચાલતી આ ટ્રેન સંપૂર્ણ રીતે ઈકો-ફ્રેન્ડલી છે. પીએમ 15 ઓગસ્ટે નવી દિલ્હીમાં આ ટ્રેનને લીલીઝંડી બતાવીને રવાના કરશે. આ ટ્રેન રોજ ફારુખનગરથી હરસરૂ સ્ટેશન (11.25 કિમી) વચ્ચે દોડશે.